Diari Oficial de la Generalitat Valenciana


Sumari del DOGV 6040, del 22-06-2009 (2009/7160)

Aprovació definitiva del compte de liquidació del projecte de reparcel·lació de la unitat d'execució Portalet de Foios.
-----------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7160


Data del document
:   01-06-2009

Organisme emissor
:   Ajuntament de Foios

Tipus de document
:   Informació Pública

Descriptors 

:   * Foios

Aprovació definitiva del compte de liquidació del projecte de reparcel·lació de la unitat d'execució Portalet de Foios. [2009/7160]  
El Ple de l'Ajuntament, en la sessió ordinària de data 28 de maig de 2009, va adoptar entre altres el següent Acord, que es transcriu de forma literal:  
«Vist que per un acord del Ple de l'Ajuntament, en sessió extraordinària de data 21 de juliol de 2005, es va aprovar el projecte de reparcel·lació forçosa de la unitat d'execució Portalet, del sòl urbà del Pla General de Foios, que incloïa el corresponent compte de liquidació provisional, publicat en el Butlletí Oficial de la Província de València número 209, de data 3 de setembre de 2005.  
Vist que l'acta de recepció positiva de les obres d'urbanització de la referida unitat es va firmar el dia 31 d'octubre de 2007 i aprovada per la Junta de Govern local de data 4 de desembre de 2007.   
Vist que per mitjà d'un escrit de data 13 de gener de 2009, José Alfredo Cámara Manso en nom i representació de Proyectos Tissar, SL, va sol·licitar l'aprovació del compte de liquidació definitiva de les quotes d'urbanització del sector Portalet del sòl urbà del Pla General d'Ordenació Urbana de Foios.  
Vist que finalitzades les obres d'urbanització de la unitat d'execució del sector Portalet i rebudes les obres positivament per part de l'Ajuntament, ha resultat que el compte de liquidació provisional que es va tramitar amb el projecte de reparcel·lació forçosa formulat per l'entitat Proyectos Tissar, SL, ha esdevingut definitiva, i per tant no es tramet cap expedient de retaxació de càrregues.   
Vist que mitjançant el Decret d'Alcaldia 14/2009, de 19 de gener, es va acordar sotmetre el compte liquidació definitiva a informació pública, així com notificar individualment a tots els interessats.  
Vist que l'anunci d'informació pública es va publicar en el Butlletí Oficial de la Província de València número 40, de 17 de febrer de 2009, i en el Diari Oficial de la Comunitat Valenciana número 5966, de 3 de març de 2009, així com es va notificar individualment a tots els interessats, sense que s'hagen presentat reclamacions en el període d'exposició pública.  
Vist l'informe de l'assessoria jurídica de data 14 de maig de 2009, així com la proposta d'acord continguda en este.  
Vista la normativa d'aplicació i, en particular, la disposició transitòria primera de la Llei 16/2005, de 30 de desembre, Urbanística Valenciana, i la disposició transitòria tercera del Decret 67/2009, de 19 de maig, així com en l'aplicació corresponent, els articles 67, 69 i 72 de la Llei 6/1994, de 15 de novembre, reguladora de l'Activitat Urbanística.  
En virtut de les competències atribuïdes, s'acorda:  
Primer. Declarar vàlid el procediment seguit per a l'aprovació del compte de liquidació definitiva de les quotes d'urbanització de la unitat d'execució Portalet del sòl urbà del Pla General de Foios.  
Segon. Aprovar el compte de liquidació definitiva de les quotes d'urbanització de la unitat d'execució Potalet del sòl urbà del Pla General de Foios.   
Tercer. Facultar l'alcalde president de la corporació per a l'adopció de quants actes administratius siguen requerits per a la completa execució de l'acord anterior, inclús per a atorgar quants documents administratius i notarials siguen necessaris, així com per a certificar, al Registre de la Propietat de Moncada, la cancel·lació de les càrregues de l'urbanització en relació a les finques que integren la unitat d'execució de Portalet.  
Quart. Notificar el present acord a tots els interessats, així com inserir un anunci en el Diari Oficial de la Comunitat Valenciana i en el Butlletí Oficial de la Província de València comprensiu del text íntegre de l'Acord».  
Contra l'acte administratiu transcrit que és definitiu en via administrativa, i de conformitat amb el que establix la Llei 30/1192, de 28 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, de la Jurisdicció Contenciosa Administrativa, podrà interposar-se un dels recursos següents:  
Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des de l'endemà de la publicació del present edicte. Si transcorre un mes des de l'endemà de la interposició del recurs de reposició sense que este s'haja resolt i notificat, podrà entendre's que ha sigut desestimat i interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.  
Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació del present edicte.  
Tot això sense perjuí que es puga exercitar qualsevol altre recurs que s'estime procedent.  
Foios, 1 de juny de 2009.- L'alcalde: Héctor Vicente Bueno Carceller.